Együttműködési Megállapodás 

amely létrejött egyrészről Statutární město Opava, székhelye:  Horní nám. 69, 746 01 Opava, Ing., képviseli  Tomáš Navrátil polgármester, másrészről
Budapest Főváros XIV. Kerület Zugló Önkormányzata, székhelye: 1145 Budapest,  Pétervárad utca 2., képviseli Karácsony Gergely polgármester (a továbbiakban együtt: Felek)
között a mai napon az alábbi feltételekkel.
Tekintettel a két fél közötti jó baráti kapcsolatokra, az egyenlő és szabad partnerválasztás lehetőségével élve, abban a meggyőződésben, hogy a többoldalú politikai, gazdasági, kulturális, sport és egyéb területeken megvalósuló kapcsolatfejlesztés garantálhatja a két testvérváros és lakosai közötti barátságot az egyesülő Európában, a Felek az alábbiakban állapodnak meg.

I.
A Felek hosszú távú együttműködésre kötelezik magukat, amelynek célja a polgáraik közötti jó kapcsolatok kiépítése, valamint a gazdasági és társadalmi fejlődés kölcsönös támogatása. Ez a megállapodás a két fél közötti együttműködés általános elveit és területeit határozza meg.
Az együttműködés fő területei:
· információcsere, az ismeretek és a tapasztalatok megosztása az önkormányzati munka területén,
· segítségnyújtás a területükön található intézmények kapcsolatfelvételében,
· a felek történelmének, kulturális gazdagságának megismerése; a különbségek feltárása kulturális, politikai és gazdasági fejlődésükben, 
· együttműködés és projektek támogatása a kultúra, sport, oktatás, idegenforgalom, urbanizáció, stratégiai tervezés, környezetvédelem, stb. területén. 
Jelen megállapodás végrehajtása során a Felek ösztönzik, és ahol lehetséges, elősegítik az együttműködést a két önkormányzat intézményei, gazdasági társaságai és egyéb szervezetei között.
II.
1. A Felek az I. pontban említett tevékenységekből eredő költségeket a II/2. pontban írt kivételtől eltekintve maguk viselik.
2. Az I. pontban említett tevékenységek megvalósításával kapcsolatos útiköltségeket az utazó fél, a tartózkodási költségeket a fogadó fél viseli, kivéve, ha a felek másként állapodnak meg.
3. A kötelezettségvállalást nem igénylő kérdésekben a felek az együttműködést további pénzügyi források nélkül megkezdik.


III.
A megállapodás által érintett területeken a Felek a megállapodás teljesítésének szellemében járnak el, összhangban hatályos nemzeti jogszabályaikkal.
IV.
1. A Felek tájékoztatják a nyilvánosságot a közös tevékenységekről. A kapcsolatok megszilárdítása és az együttműködés új formáinak a kialakítása érdekében mindkét fél két kapcsolattartó személyt nevez ki, akiken keresztül folyik majd az együttműködés, a hivatalos látogatások és közös tevékenységek megszervezése. A felek tájékoztatják egymást a kapcsolattartó személyéről.
2. A Felek elkötelezik magukat aziránt, hogy évente egyszer egy közösen megválasztott időpontban és helyszínen kiértékelik az elmúlt évi együttműködést és kidolgozzák a következő évre vonatkozó együttműködés programját.
V.
1. A megállapodás a Felek által történő aláírásának napján hatályba lép. A Felek a jelen megállapodást határozatlan időtartamra kötik. A megállapodás módosítása a felek írásba foglalt megállapodásával lehetséges. 
3. A megállapodást bármelyik fél felmondhatja a másik félnek címzett nyilatkozattal, amely a kézhezvételt követő 30 nap elteltével válik hatályossá. A megállapodás felmondása nem érinti a felmondás hatályossá válását megelőzően megkezdett programok és projektek érvényességét, hacsak a felek írásban másképp nem rendelkeznek. 
VI.
1. [bookmark: _GoBack]A megállapodás két – két példányban készül cseh és magyar nyelven, és mindkét fél egy – egy példányból részesül mindkét nyelven. 
2. Ezt a megállapodást Opava város önkormányzata a 2019. június  xy képviselőtestületi ülésén xy határozatával,  Budapest Főváros XIV. Kerület Zugló Önkormányzata a Képviselő-testület …../2019. (    ) önkormányzati határozatával hagyta jóvá.
Fentiek hiteléül az alulírott, erre a nemzeti jogszabályaik és a képviselő-testületek által feljogosított személyek, aláírták ezt az Együttműködési Megállapodást.

